রাজেশ্বরী সচদেব

রাজেশ্বরী সচদেব একজন ভারতীয় অভিনেত্রী যিনি শ্যাম বেনেগালের সারদারি বেগম (১৯৯৬) ছবিতে অভিনয় করার জন্য পরিচিত। এই ছবিতে অভিনয় করে তিনি ১৯৯৭ সালে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার জিতেছিলেন। ১৯৯৪ থেকে ২০০১ সাল পর্যন্ত অন্নু কাপুরের সাথে রাজেশ্বরী জি টিভির সংগীতমুখর অনুষ্ঠান, "অন্তাক্ষরী''-তে সহ উপস্থাপনা করেছিলেন। ২০০৫ সালে, তিনি তার স্বামী বরুণ বদোলার সাথে একটি রিয়েলিটি টিভি নৃত্য প্রতিযোগিতা অনুষ্ঠান, নাচ বলিয়ে তে অংশ নিয়েছিলেন। তিনি অপরাধ মূলক টিভি ধারাবাহিক রিহাই -তেও কাজ করেছিলেন, যেখানে তিনি একজন কর্মীর ভূমিকা পালন করেছিলেন। রাজেশ্বরী জন্মগ্রহণ করেছেন ১৯৭৫ সালের ১৪ই এপ্রিল, তার জন্মস্থান মুম্বই। তার পিতার নাম ইন্দ্রজিৎ সচদেব, যিনি একজন পাঞ্জাবি এবং তার মাতা দক্ষিণ ভারতীয়। মুম্বাইয়ের গুরু নানক খালসা কলেজ (কিং'স সার্কেল) থেকে স্নাতক শেষ করার পরে, তিনি ভারতীয় গণনাট্য সংঘ (আইপিটিএ) তে যোগ দিয়ে মঞ্চে নাটক করার মাধ্যমে তার কর্ম জীবন শুরু করেছিলেন। তিনি ২০০৪ সালে বরুণ বদোলাকে বিবাহ করেছিলেন। সচিন পরিচালিত মারাঠী ছবি আয়াত্যা ঘরত ঘরোবা (১৯৯১) দিয়ে সচদেব চলচ্চিত্র জগতে আত্মপ্রকাশ করেছিলেন। তার দ্বিতীয় চলচ্চিত্রটি ছিল শ্যাম বেনগালের সুরজ কা সাতবাঁ ঘোড়া (১৯৯২)। তারপরে তিনি শ্যামের চলচ্চিত্রগুলিতে নিয়মিত হয়ে ওঠেন এবং মাম্মো (১৯৯৪), সরদারি বেগম (১৯৯৬), সমর (১৯৯৯), হরি-ভরি (২০০০), নেতাজি সুভাষ চন্দ্র বসু: দ্য ফরগটন হিরো (২০০৫) এবং ওয়েলকাম টু সজ্জনপুর (২০০৮) চলচ্চিত্রে অভিনয় করেন। এছাড়াও তিনি হলিউড ছবি লিটল বুদ্ধ (১৯৯৩) এবং পরে টেলস অফ কামসুত্র: দ্য পারফিউমড গার্ডেন (১৯৯৮) চলচ্চিত্রেও উপস্থিত ছিলেন। তিনি শ্যাম বেনেগাল পরিচালিত টিভি ধারাবাহিক সংবিধান এও কাজ করেছিলেন। এছাড়াও তিনি আরও অনেক ছবি করেছেন, যা দিয়ে তিনি নিজেকে একজন সবদিকে দক্ষ অভিনেত্রী হিসাবে প্রমাণ করেছিলেন। তিনি ২০০৭ সালে প্রকাশিত একই নামের অ্যালবামে পপ গান "হুল্লে হুল্লারে" গেয়েছিলেন। সচদেব টিভি ধারাবাহিক রিহাই তে প্রধান চরিত্রে সই করেছিলেন। অভিনেত্রী দিব্যা দত্ত একটি পর্বের শুটিংয়ের পরে ধারাবাহিকটি ছেড়ে দেন। তার জায়গায় সচদেবকে সই করানো হয়েছিল। তিনি বর্তমানে সোনি টিভিতে চলা রোমান্টিক নাটকের ধারাবাহিক দিল হি তো তো হ্যায় তে মমতা নুনের চরিত্রে অভিনয় করছেন। ২০১৮ সালে তার মুক্তিপ্রাপ্ত ছবি লোকেশ গুপ্তের পরিচালনায় এক সংঘাচা ... আনসেইড হারমনি রয়েছে। তার ২০১৯ সালের মুক্তিপ্রাপ্ত ছবি ডম্বিভলি রিটার্ন। সচদেব এবং বদোলা হাসিনা নামে একটি মেয়ের দায়িত্ব নিয়েছেন এবং তার শিক্ষার পৃষ্ঠপোষকতা করার সিদ্ধান্ত নিয়েছেন। তারা যতদিন পারেন ততদিন তাঁদের সামর্থ্য অনুযায়ী মেয়েটির প্রয়োজনমতো যত্ন নেওয়ার সিদ্ধান্ত নিয়েছেন। তারা বলেছেন “আমরা সিদ্ধান্ত নিয়েছিলাম যে যখনই আমরা পর্যাপ্ত অর্থ উপার্জন করব আমরা একটি শিশুর দায়িত্ব নেব। "Rajeshwari Sachdev"। সংগ্রহের তারিখ ২৪ মার্চ ২০২০।  "Rajeshwari Sachdev joins Bhagyashree for a TV show - Times of India"। The Times of India।  http://www.tellychakkar.com/tv/tv-news/rihhaee-take-major-promotional-activities-soon [১][২][৩]Rajeshwari Sachdev Birth Date "Rajeshwari Sachdev"। সংগ্রহের তারিখ ২৪ মার্চ ২০২০।  "Rajeshwari Sachdev Age, Height, Husband, Family, Caste, Wiki & More"। ৭ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০২০।  "Rajeshwari Sachdev"। সংগ্রহের তারিখ ২৪ মার্চ ২০২০।  "'We arranged our love marriage Read more at: https://www.deccanherald.com/content/17401/we-arranged-our-love-marriage.html"। সংগ্রহের তারিখ ২৪ মার্চ ২০২০।  |title= এ বহিঃসংযোগ দেয়া (সাহায্য) উইকিমিডিয়া কমন্সে রাজেশ্বরী সচদেব সংক্রান্ত মিডিয়া রয়েছে। বলিউড হাঙ্গামায় রাজেশ্বরী সচদেব (ইংরেজি) ইন্টারনেট মুভি ডেটাবেজে রাজেশ্বরী সচদেব (ইংরেজি)